L'Anse-au-Clair

L'Anse-au-Clair Ternua eta Labradorreko herri bat da, Kanadan, Labrador hegoaldean dagoena, hau da, probintziaren alde kontinentalean. Herria 510 errepidean zehar dago, 3 km ingurura Quebec eta Ternua eta Labrador arteko mugatik. XVIII. mendearen hasieran sortu zuten frantses kolonoek.

 Geografia 
L'Anse-au-Clair Quebeceko Blanc-Sablon herritik 5 kilometrora dago. Herria San Laurendi golkoaren eta Belle Isleko itsasartearen ertzean dago.

Herriak 219 biztanle zituen 2021ean.

 Historia 

 Historiaurrean 
Arkeologoek maritimo-arkaiko eta palaeoeskimal gisa identifikatutako herri indigenak izan ziren L'Anse-au-Clairreko lehen giza biztanleak, duela 7.500 urte inguru.

Lehen pertsona haiek, ziurrenik, bizimodu migratzailea izan zuten, eta leku batetik bestera igaro ziren urteko zenbait unetan, baliabide naturalen uzta biltzeko: fokak udaberriko itsas izotzean, kostaldetik gertu; izokin atlantikoa udan, ibaietara errutera joan ahala; eta elur oreinak udazkenean, migrazioan aritzen direnean. Harria, hezurrak eta adarrak erabili zituzten, eguneroko tresnak eta bestelako objektuak egiteko.

 Euskal baleazaleak, lehen biztanleria egonkorrak 
XV. eta XVI. mendeetan, europar esploratzaile eta abenturazaleek kostalde honetan itsas baliabide aberatsak aurkitu zituzten: bakailaoa, itsas txakurrak eta balea migratzaileak. Euskal arrantzale eta baleazaleak kopuruz iristen lehenetarikoak ziren.

Euskaldunek balearen ehiza estazioak ezarri zituzten zenbait tokitan, Labradorreko kostaldean zehar. Langune jendetsuena eta zabalena Red Bayn ukan zuten, gaur egun, L'Anse-au-Clairretik ordubetera autoz. Hamarkada luzetan egindako ikerketa arkeologikoaren eta artxibo lanaren ondoren, Red Bay UNESCOren Gizateriaren Ondare bihurtu zen.

 Aro modernoa 
XVIII. mendearen amaieran, Ingalaterra eta Jerseyko arrantza enpresa komertzialak ezarri ziren Labrador hegoaldeko kostan zehar. Hasieran, urtaroko jarduerak ziren, udako eta udazkeneko arrantza denboraldietan soilik.

XIX. mendearen hasieran, jokabide hori aldatzen hasi zen. Arrantzaleak eta familiak urte osoan hasi ziren kostaldean geratzen, eta gaur egun ezagutzen ditugun komunitateak jaio ziren, pixkanaka.

Jersey Mantxako kanaleko uharteko arrantzale eta merkatariak  daude L'Anse-au-Clair hiriaren historiaren hastapenetan. James Dumaresq eta haren familia izan ziren erregistratutako lehen biztanle iraunkorrak, 1810 inguruan.

 Inguruko udalerriak 

 Erreferentziak 

 Ikus, gainera 
 Ternua eta Labrador
 San Laurendi golkoa

 Kanpo estekak 
  L'Anse-au-Clairreko Udala
  Ternua eta Labradorreko Gobernua
  Labrador Coastal Drive

Kategoria:Ternua eta Labradorko udalerriak
Kategoria:Wikidatako koordenatuak dituzten artikuluak